ບັນດາຜູ້ນຳ 4 ປະເທດ ສືບຕໍ່ໂອ້ລົມກັນ ເລື້ອງແຜນສັນຕິພາບ ສຳຫລັບຢູເຄຣນ
ແຜນການທີ່ຈະນຳມາ ໂອ້ລົມສົນທະນາກັນນີ້ ແມ່ນອີງຕາມ ຂໍ້ຕົກລົງຢຸດຍິງ ທີ່ໄດ້ລົງນາມກັນໃນນະຄອນ ມິງສ໌.
ບັນດາຜູ້ນຳຈາກຣັດເຊຍ ຢູເຄຣນ ຝຣັ່ງ ແລະເຢຍຣະມັນ ໄດ້ ທຳການໂອ້ລົມທາງໂທລະສັບ ໃນວັນອາທິດມື້ນີ້ ກ່ຽວກັບຮ່າງ ແຜນສັນຕິພາບຂອງຝຣັ່ງແລະເຢຍຣະມັນ ເພື່ອຍຸດຕິການສູ້ລົບ ກັນໃນຢູເຄຣນນັ້ນ ການໂອ້ລົມສົນທະນາກັນລະຫວ່າງ ປະທານາທິບໍດີ Vladimir Putin ແຫ່ງຣັດເຊຍ ປະທານາທິບໍດີ Petro Poroshenko ແຫ່ງ ຢູເຄຣນ ປະທານາທິບໍດີ Francois Hollande ແຫ່ງຝຣັ່ງ ແລະ ນາຍົກລັດຖະມົນຕີ Angela Merkel ແຫ່ງເຢຍຣະມັນ ໄດ້ມີຂຶ້ນ ທ່າມກາງການຊຸກຍູ້ທາງດ້ານການທູດຢ່າງຂຸ້ນຂ້ຽວ ເພື່ອຍຸດຕິ ການກໍ່ການກະບົດຂຶ້ນຂອງພວກຫົວນິຍົມຣັດເຊຍ ໃນພາກຕາ ເວັນອອກຂອງຢູເຄຣນນັ້ນ ໂຄສົກລັດຖະບານເຢຍລະມັນທ່ານໜຶ່ງກ່າວວ່າ ພວກຜູ້ນຳທັງສີ່ທ່ານຫວັງວ່າຈະພົບປະ ກັນອີກໃນວັນພຸດໜ້ານີ້ ຢູ່ນະຄອນຫລວງ Minsk ຂອງປະເທດ Belarus ເພື່ອສືບຕໍ່ ເຮັດວຽກຫາທາງແກ້ໄຂວິກິດການຢູເຄຣນນັ້ນ ແຜນການດັ່ງກ່າວແມ່ນອິງໃສ່ ການຢຸດຍິງບໍ່ປະສົບຜົນສຳເລັດທີ່ໄດ້ເຊັນກັນຢູ່ Minsk ນັ້ນ ແຕ່ຈະມີລາຍລະອຽດເພີ້ມຂຶ້ນ ກ່ຽວກັບກຳໜົດເວລາໃນການຢຸດຍິງ ອີງຕາມເຈົ້າໜ້າທີ່ອະວຸໂສທ່ານໜຶ່ງຂອງກະຊວງຕ່າງປະເທດສະຫະລັດ ທ່ານ Hollande ໄດ້ກ່າວວ່າ ແຜນການດັ່ງກ່າວ  ເພື່ອຍຸດຕິການສູ້ລົບກັນໃນຢູເຄຣນ ສ່ວນທ່ານນາງ Merkel ກໍກ່າວວ່າ ຍັງບໍ່ ເປັນທີ່ຈະແຈ້ງເທື່ອວ່າ ແຜນການນີ້ຈະບັນລຸຜົນ ຫລືບໍ່? ທີ່ກອງປະຊຸມວ່າດ້ວຍຄວາມໝັ້ນຄົງທີ່ນະຄອນ Munich ໃນວັນອາທິດມື້ນີ້ ທ່ານ Frank -Walter Steinmeier ລັດຖະມົນຕີຕ່າງປະເທດເຢຍຣະມັນ ກ່າວວ່າ ພວກນັກເຈລະຈາກ່ຽວກັບແຜນການສັນຕິພາບຂອງຝຣັ່ງແລະເຢຍຣະມັນ “ ຕໍ່ຂໍ້ຂັດແຍ້ງຂອງຢູເຄຣນ ຫຼັງຈາກ ມີການອະພິປາຍກັນ  ຫວ່າງສອງສາມມື້ຜ່ານມານີ້